wickkiey/tamil-wikipedia-chunked huggingface dataset:
# கங்கை நதியுடன் ஒரு நடைப்பயணம்

## பின்னணி

நைல் நதியைப் பார்த்துக் கொண்டிருந்தபோது கங்கை ஆற்றின் கரையோரம் நடந்து செல்ல வேண்டும் என்ற எண்ணம் பெர்விக்கிற்கு தோன்றியதாம். இவர் எழுதிய புத்தகத்தின் முன்னுரையில் சிறுவயதிலிருந்தே தனக்கு இந்தியாவுக்கு வந்து இந்தியாவை சுற்றிப் பார்க்க வேண்டும் என்று ஆசைப்பட்டதாக தெரிவித்துள்ளார். இந்த 2000 மைல் நடைப் பயணத்தின் மூலம் இவர் இந்தியாவை ஆராயவும் முயன்றுள்ளார்.
# கங்கை நதியுடன் ஒரு நடைப்பயணம்

## உள்ளடக்கம்

புத்தகம் பல அத்தியாயங்களாகப் பிரிக்கப்பட்டுள்ளது. தனது பயணம் முழுவதும் உதவி செய்தவர்களுக்கு புத்தக முன்னுரையில் நன்றியைத் தெரிவித்துள்ளார். ஆற்றின் பாதை முழுவதையும் எப்படி, எப்போது பயணிக்க வேண்டும் என்ற எண்ணம் அவரது மனதைத் தாக்கியது தொடங்கி அதற்காக இவர் எவ்வாறு தயாரானார் என்பதைப் பற்றியும் புத்தகத்தின் முன்னுரையில் தெரிவித்துள்ளார். பின்னர் புத்தகத்தை பதினான்கு அத்தியாயங்களாகப் பிரித்துள்ளார், இவ்வத்தியாயங்களில் பெர்விக் தன் பயணத்தின் போது சேகரித்த வெவ்வேறு அனுபவங்களை விவரித்துள்ளார்.
# பிந்தார் ஆறு

**பிந்தார் ஆறு** (*Pindar River*) இந்தியாவின் உத்தரகண்டம் மாநிலப் பகுதியில் அமைந்துள்ள ஒரு நதியாகும். உத்தரகண்டம் மாநிலத்தின் குமாவோன் பிராந்தியத்தின் பாகேசுவர் மாவட்டத்தில் அமைந்துள்ள பிந்தாரி பனிப்பாறையில் இருந்து பிந்தார் ஆறு உருவாகிறது. இந்த நதியின் மூலமான பிந்தார் பனிப்பாறை 3820 மீட்டர் உயரத்தில் அமைந்துள்ளது. பிந்தார் பனிப்பாறை ஒப்பீட்டளவில் எளிதாக அணுக முடியும் பாதையைக் கொண்டுள்ளது மற்றும் 100 ஆண்டுகளுக்கும் முன்னதான மேலான வரலாறும் நன்கு ஆவணப்படுத்தப்பட்டுள்ளது. பிந்தார் நதி வாய் கர்ணபிரயாகையில் அமைந்துள்ளது. அங்கு இது அலக்நந்தா நதியுடன் சங்கமிக்கிறது.
# டிஸ்கவரி ஆப் இந்தியா (நூல்)

***டிஸ்கவரி ஆப் இந்தியா*** (***Discovery of India***), இந்தியாவின் முதல் பிரதமராக இருந்த ஜவகர்லால் நேரு, இந்திய விடுதலைப் போராட்டத்தின் போது பிரித்தானிய இந்திய ஆட்சியாளர்களால் 1942–1945 ஆண்டுகளில் அகமத்நகர் சிறையில் அடைக்கப்பட்ட போது இந்நூலை எழுதி முடித்தார். இந்நூலை 1944-ஆம் ஆண்டில் ஜவகர்லால் நேரு எழுதி முடித்தாலும், 1946-ஆம் ஆண்டில் தான் வெளியானது.இந்நூலில் இந்திய வரலாறு, இந்தியாவின் பண்பாடு, இந்திய அரசியல், இந்தியத் தத்துவம், இந்திய மெய்யியல் மற்றும் இந்தியச் சமயங்கள் போன்ற தலைப்புகளில் கட்டுரைகள் உள்ளன.இந்நூல் ஆங்கிலம் மற்றும் இந்தி மொழிகளில் நூலான வெளியானது. *கண்டுணர்ந்த இந்தியா* என்கிற பெயரில் ஜெயபரதனால் தமிழில் மொழிபெயர்க்கப்பட்டு, பூரம் பதிப்பகத்தின் வழி புத்தகமாக வெளிவந்துள்ளது.
# டிஸ்கவரி ஆப் இந்தியா (நூல்)

## ஜவகர்லால் நேரு எழுதிய வேறு நூல்கள்

- உலக வரலாற்றின் காட்சிகள் (1934)
# கங்கி நதி

**கங்கி நதி** (*Gangi*) இந்தியாவில் ஓடும் ஒரு வற்றாத நதியாகும். கங்கை ஆற்றின் உபநதியான இது பீகார் மாநிலத்தின் போச்பூர் மாவட்டத்திலுள்ள அர்ரா நகருக்கு அருகில் பாய்கிறது. அர்ராவிலிருந்து 10 கி.மீ தூரத்தில் உள்ள கேசவ்பூரில் உருவாகி மீண்டும் பக்சர் மாவட்டத்தில் கங்கி நதி கங்கையை சந்திக்கிறது.
# கங்கி நதி

## வரலாறு

கங்கி நதி கங்கை ஆற்றின் பண்டைய நீரோடை என்று நம்பப்படுகிறது. கங்கை ஆறு மாசார் கிராமத்திலிருந்து 10 கிலோமீட்டர் தொலைவில் இருந்ததாக ஊயென் சாங் தனது கட்டுரையில் எழுதியுள்ளார்.முந்தைய கங்கை ஆறு தெற்கில் வேகமாகப் பாய்கிறது என்பதை இவரது கருத்து குறிக்கிறது. இது கங்கி நதியின் தற்போதைய பாதையாகும். பழைய நதி படுகையின் உயர்ந்த கரையை போச்பூர் மற்றும் பக்சரில் காணலாம்.
# கங்கி நதி

## நதியின் பாதை

கங்கி நதி போச்பூர் மாவட்டத்தின் பரகராவில் உள்ள கங்காவின் பிரதான நீரோட்டத்திலிருந்து உருவாகிறது. பின்னர் அர்ரா நகரத்தின் வடகிழக்கு பகுதியிலிருந்து தெற்கு-மேற்கு பகுதிக்கு பாய்ந்து மீண்டும் பக்சரில் கங்கையை சந்திக்கிறது. ராம்சரா சந்தர் சுர் அருகே அரா கால்வாய் அதில் விழுகிறது.
# வாழ்

**வாழ்** (*Vaazhl*) என்பது அருண் பிரபு புருசோத்தமன் இயக்கிய தமிழ் நாடகத் திரைப்படம் ஆகும். இப்படத்தை சிவகார்த்திகேயன் தனது சிவகார்த்திகேயன் புரொடக்சன்ஸ் பதாகையின் கீழ் தயாரித்துள்ளார். இப்படத்தில் முதன்மையாக புதிய நடிகர்களும், குழுவினரும் இடம்பெற்றுள்ளனர். இதில் பிரதீப் அந்தோணி, டி. ஜே. பானு, திவா தவான், அஹ்ரவ், எஸ். என். பட் ஆகியோர் முக்கிய வேடங்களில் நடித்துள்ளனர். இப்படத்திற்கான இசையை பிரதீப்குமார் அமைத்துள்ளார். ஒளிப்பதிவை ஷெல்லி காலிஸ்ட் மேற்கொள்ள, படத் தொகுப்பை ரேமண்ட் டெரிக் கிராஸ்டா செய்துள்ளார்.  
இந்தப் படத்தை முதலில் 24 ஏஎம் ஸ்டுடியோவின் ஆர். டி. ராஜா தயாரிக்க முன்வந்தார். படத்தின் பணிகள் 2018 மே மாதத்தில் தொடங்கப்பட்டது. ஆனால் படத்தின் இயக்குநர் அருண் பிரபு வெளிப்புறப் படப்பிடிப்புக்கான இடங்களை தேர்வு செய்யும் பணியில் அலைந்தார். இதனால் முதன்மை படப்பிடிப்புக்கான செயல்முறையில் தாமதம் ஏற்பட்டது. மேலும் ராஜா நிதிச் சிக்கலைக் குறிப்பிட்டு இந்தப் படத்தின் தயாரிப்பதில் இருந்து விலகினார். பின்னர் திரைப்படத் தயாரிப்பிற்கான உரிமைகளை சிவகார்த்திகேயன் 2019 சூன் மாதம் கையகப்படுத்தினார். படப்பிடிப்பு 2019 சனவரியின் நடுப்பகுதியில் தொடங்கி, சூலை மாதத்தில் 75 நாட்களுக்குள் நிறைவடைந்தது. இப்படமானது இந்தியா, இந்தோனேசியா, பப்புவா நியூ கினி தீவுகள் போன்ற இடங்களின் 100 பகுதிகளில் படமாக்கப்பட்டது.  
கோவிட் -19 பெருந்தொற்றால் திரையரங்குகள் மூடல் காரணமாக முன்னர் திட்டமிடப்பட்ட திரையரங்க வெளியீட்டில் வெளியிட மூடியாமல் போனதால், 2021 சூலை 16 அன்று சோனிலிவ் ஓடிடி தளத்தின் மூலம் வெளியிடப்பட்டது. இப்படத்தின் நடிகர்கள், கதைக்களம், இயக்கம், இசை, ஒளிப்பதிவு ஆகியவற்றைப் பாராட்டிய விமர்சகர்களிடமிருந்து நேர்மறையான விமர்சனங்களைப் பெற்றது. என்றாலும் கதை ஆழத்தின் போதாமை, இரண்டாம் பாதியில் மெதுவான கதை நகர்வு ஆகியவை விமர்சனத்துக்கு ஆளானது.
# வாழ்

## கதை

சலிப்பு மிக்க வாழ்க்கை நடத்தும் ஒரு மென்பொருள் நிறுவன ஊழியர் மாறுபட்ட ஆளுமைகளைக் கொண்ட இரண்டு பெண்களைச் சந்தித்த பின்னர் பல திருப்பங்களை எதிர்கொள்கிறார்.
# வாழ்

## நடிகர்கள்

- பிரதீப் அந்தோணி பிரகாசாக
- டி. ஜே. பானு யாத்ரம்மமாக
- திவா தவான் தான்யாவாக
- அஹ்ரவ் யாத்ராவாக
- எஸ். என். பட்
# வாழ்

## தயாரிப்பு

### வளர்ச்சி

*அருவி* படத்தின் வெளியீட்டிற்குப் பிறகு, இயக்குநர் அருண் பிரபு புருசோத்தமன் தனது இரண்டாவது படத்திற்கான முன் தயாரிப்பு மற்றும் எழுத்துப் பணிகளில் ஈடுபட்டார், என்றாலும் இது படமாக்கப்படவில்லை. இக் கதை மிகவும் சிக்கலானது மேலும் திரையாக முழுமையாக மாற்றுவதும் எளிதான செயல் அல்ல என்றும், இதை எழுத அதிக நேரம் எடுத்தது என்றும் அவர் கூறினார். இக்கதையை நடிகர் சிவகார்த்திகேயனிடம் பல ஆண்டுகளுக்கு முன்பு அவர் இதை எழுதுவதற்கு முன்பே விவரித்தார். அருணின் கதைகளால் ஈர்க்கப்பட்ட சிவகார்த்திகேயன் இறுதியில் அக்கதையை படமாக தயாரிக்க ஒப்புதல் அளித்தார். ஆனால் அது திட்டமிட்டபடி நடக்கவில்லை. பிரபு தனது முதல் படத்திலிருந்து அதே தொழில்நுட்பக் குழுவினரைத் இதிலும் வைத்துக் கொண்டார், இதில் ஷெல்லி காலிஸ்ட், ரேமண்ட் டெரிக் க்ராஸ்டா மற்றும் ஸ்ரீராமன் ஆகியோர் முறையே ஒளிப்பதிவாளர், படத்தொகுப்பாளர், மற்றும் தயாரிப்பு வடிவமைப்பாளராக இருப்பார்கள் என்று ஆனது. ஆனால் படத்தில் நடிக்கும் நடிகர்கள் குறித்து தயாரிப்பாளர்களால் சொல்லப்படவில்லை. தயாரிப்பின் போது, 2019 சூனில், படத்தின் தயாரிப்பாளர் ராஜா தனது தயாரிப்பு நிறுவனமான 24ஏஎம் நிறுவனத்துக்ககு ஏற்பட்ட நிதி நெருக்கடிகள் காரணமாக படத்திலிருந்து விலகினார். இது நிறுவனத்தின் பிற படங்களையும் பாதித்தது. அதைத் தொடர்ந்து, சிவகார்த்திகேயன், தனது இரண்டாவது தயாரிப்பான *நெஞ்சமுண்டு நேர்மையுண்டு ஓடு ராஜாவின்* இசை வெளியீட்டு விழாவில் பேசியபோது அருண் பிரபுவின் படத்தை சிவகார்த்திகேயன் புரொடக்சன்சின் மூன்றாவது படமாக அதிகாரப்பூர்வமாக அறிவித்தார். படத்தின் முதல் பார்வை 27 ஜூன் 2019 அன்று அதிகாரப்பூர்வமாக வெளியிடப்பட்டது, படத்தின் தலைப்பை *வாழு என்று அறிவித்தனர்* .
# வாழ்

## தயாரிப்பு

### படப்பிடிப்பு

இப்படத்திற்கான முறையான பூசை மே 30 அன்று தேனியில் அதிகாரப்பூர்வமாக நடைபெற்றது. 2018 ஆம் ஆண்டின் நடுப்பகுதியில் படம் தொடங்கப்பட்ட போதிலும், அருண் பிரபு மற்றும் அவரது குழுவினர் படப்பிடிப்புக்கான இடங்களை கண்டறிய ஒன்பது மாதங்கள் எடுத்துக் கொண்டதால் , படத்தின் படப்பிடிப்பு பணிகள் 2019 சனவரியில் அமைதியாக முன்னேறின. படக் குழுவினர் படத்தில் நடிக்கும் நடிகர்கள் குறித்து எதுவும் அறிவிக்கவில்லை என்றாலும், இந்த படத்தில் புதியவர்களில் முக்கிய கதாபாத்திரங்களில் இருப்பார்கள் என்று தெரிவிக்கப்பட்டது.  
ஆன்லைன் போர்ட்டலுக்கு அளித்த பேட்டியில், பிரபு தமிழ்நாடு, கேரளம், கர்நாடகம் முழுவதும் இதுவரை படப்பிடிப்பு நடத்தப்படாத 100 இடங்களிலும், இந்தோனேசியா , பப்புவா நியூ கினியாவில் உள்ள பல தீவுகளிலும் படமாக்கப்பட்டுள்ளது என்று கூறினார். இது படத்தில் ஒரு ஆச்சரியமான அம்சமாக இருந்தது. படத்தின் ஒரு பகுதி முந்தைய தலைமுறை திரைப்பட ஒளிப்படமியைக் கொண்டு படமாக்கப்பட்டது. பிரபுவின் கூற்றுப் படி, படத்தின் திரைக்கதையின் வெவ்வேறு பகுதிகளை படமாக்க குழு வெவ்வேறு ஒளிப்படமிகளைப் பயன்படுத்தியது. 1930 களை சித்தரிக்கும் வகையில் அமைக்கப்பட்ட ஒரு காட்சி அமைப்புக்கு, அந்த காலகட்டத்தை தெளிவாகக் காண்பிப்பதற்கான சிறந்த வழியாக திரைப்பட ஒளிப்படமியைப் பயன்படுத்தினர். 75 நாட்களில் நடந்த படத்தின் படப்பிடிப்பு 2019 சூலையில் முடிக்கப்பட்டது, படத்தின் படப்பிடிப்பு முடிந்தவுடன் படத்தின் பின் தயாரிப்புப் பணிகள் தொடங்கியது, இருப்பினும் படத்தின் குரல் சேர்ப்பு பணிகள் அக்டோபர் 2019 இல் தொடங்கியது.
# வாழ்

## இசை

இப்படத்திற்கு பிரதீப் குமார் இசையமைத்துள்ளார். பாடல் வரிகளை இயக்குநர் அருண் பிரபு புருசோத்தமன், முத்துமணி, குட்டி ரேவதி ஆகியோர் எழுதினர்.
# வாழ்

## வெளியீடு

*வாழ்* படத்தை முதலில் திரையரங்குகளில் வெளியிட திட்டமிடப்பட்டிருந்தது, ஆனால் கோவிட் -19 பெருந்தொற்றினால் திரையரங்குகள் மூடப்பட்டதன் காரணமாக, தயாரிப்பாளர்கள் பிரபலமான எண்ணியில் ஓடிடோ தளமான சோனிலிவ் வெளியிட அதனுடன் கலந்துரையாடினர். பின்னர், படமானது தணிக்கை வாரியத்துக்கு அனுப்பப்பட்டது, அங்கு 114 நிமிட இயங்கு நேர படத்திற்கு யு / ஏ சான்றிதழைப் பெற்றது. இந்த படம் 2021 சூலை 16 அன்று சோனிலிவ் மூலம் நேரடியாக வெளியிடப்பட்டது.
# சூப்பர் சிங்கர் 7

**சூப்பர் சிங்கர் 7** என்பது விஜய் தொலைக்காட்சியில் 27 ஏப்ரல் முதல் 10 செப்டம்பர் 2019 ஆம் ஆண்டு வரை சனி மற்றும் ஞாயிற்றுக்கிழமைகளில் இரவு 8 மணிக்கு ஒளிபரப்பான உண்மைநிலை பாட்டு போட்டி நிகழ்ச்சி ஆகும். இது எயார்டல் சூப்பர் சிங்கர் நிகழ்ச்சியின் வரிசையில் ஏழாவது பருவம் ஆகும். ஆசியன் பெயிண்ட்ஸ் நிறுவனம் இரண்டாவது முறையாக இந்த நிகழ்ச்சித் தொடருக்கு விளம்பரதாரராக முன்வந்தனர்.  
இந்த நிகழ்ச்சியை மா கா பா ஆனந்த் மற்றும் பிரியங்கா தேசுபாண்டே மீண்டும் தொகுத்து வழங்கினர். இந்நிகழ்ச்சியின் நடுவர்களாக பிரபல பின்னணி பாடகர்களான உன்னிகிருஷ்ணன், அனுராதா ஸ்ரீராம், சுவேதா மோகன் மற்றும் பென்னி தயாள் ஆகியோர் செயல்பட்டனர். இசை இயக்குநர் அனிருத் ரவிச்சந்திரன் இந்த பருவத்தின் நிகழ்ச்சியின் விளம்பரத்தூதராக இருந்தார். வெற்றியாளருக்கு திரைப்படத்தில் அனிருத்தின் இசையில் பாட வாய்ப்பு வழங்கப்படும் என்பது சிறப்புக்குரியதாய் இருந்தது. இறுதிப் போட்டிக்கு தகுதி பெற்றவர்களில் புன்யா, முருகன், விக்ரம், கௌதம் மற்றும் சாம் விஷால் ஆகியோர் அடங்குவர். இவர்களில் முருகன் வெற்றியாளராக அறிவிக்கப்பட்டார். விக்ரம் இரண்டாவது இடத்தில் இருந்தார். மூன்றாம் இடத்திற்கு புன்யா மற்றும் சாம் விஷால் ஆகியோர் சமநிலையில் இருந்தனர். கிராண்ட் ஃபைனலில் அனிருத் , சாம் விஷால் மற்றும் புன்யா ஆகியோருக்கும் தனது இசையமைப்பின் கீழ் பாடுவதற்கான வாய்ப்பை வழங்கப்போவதாக அறிவித்தார்.  
இந்த பருவத்தின் வெற்றியாளராக முருகன் என்ற மூக்குத்தி முருகன் என்பவர் வெற்றியாளராக அறிவிக்கப்பட்டு, 50 லட்சம் மதிப்புள்ள வீட்டை அருண் எக்செல்லோ நிறுவனத்திடமிருந்து பெற்றார்.
# இராமகங்கை

**இராமகங்கை** (*Ramganga*) என்பது கங்கை ஆற்றின் துணை ஆறாகும். இது இந்தியாவின் உத்தரகண்ட் மாநிலத்தில் உருவாகிறது.
# இராமகங்கை

## இராமகங்கை மேற்கு

**இராமகங்கை மேற்கு ஆறு** துததோலி அல்லது தூததோலி எல்லைகளிலிருந்து உருவாகிறது
# இராமகங்கை

## இராமகங்கை கிழக்கு

**இராமகங்கை கிழக்கு** என்று அழைக்கப்படும் மற்றொரு இராமகங்கை உத்தராகண்டம் மாநிலத்தின் பித்தோராகர் மாவட்டத்தில் உள்ள நமிக் பனிப்பாறையிலிருந்து உருவாகி தென்கிழக்கு நோக்கிப் பாய்கிறது. இந்த நதி ஏராளமான சிறிய மற்றும் பெரிய ஆறுகளுடன் சேர்ந்து, இறுதியாக பித்தோராகர் காட் அருகே இராமேசுவரில் சர்ஜு நதியுடன் இணைகிறது. சர்ஜு மகாளிகாளி (ஷர்தா) ஆறுடன் இணைகின்றது.
# வெண்ணா ஆறு

**வெண்ணா ஆறு** (**Venna River**) இந்தியாவின் மகாராட்டிரா மாநிலத்தின் சதாரா மாவட்டத்தில் உள்ள மேற்குத் தொடர்ச்சி மலையில் உள்ள மஹாபலீஸ்வர் பீடபூமியில் உற்பத்தியாகிறது. இது கிருஷ்ணா ஆற்றின் துணை ஆறுகளில் ஒன்றாகும். வெண்ணா ஆறு சாத்தாரா நகரத்தில் கிருஷ்ணா ஆற்றுடன் கலக்கிறது. வெண்ணா ஆற்றின் நீளம் 130 கிலோ மீட்டர் ஆகும்.
# வெண்ணா ஆறு

## இதனையும் காண்க

- மஹாபலீஸ்வரில் பீடபூமியில் உற்பத்தியாகும் பிற நான்கு ஆறுகள்:
1. கிருஷ்ணா ஆறு
1. காயத்ரி ஆறு
1. கொய்னா ஆறு
1. சாவித்திரி ஆறு
# சேம்சு இராம்சே மெக்டொனால்டு

**சேம்சு இராம்சே மெக்டொனால்டு** (*Ramsay MacDonald*)(12 அக்டோபர் 1866– 9 நவம்பர் 1937) என்பவர் ஐக்கிய இராச்சியத்தின் முதல் பிரதமராக இருந்தவர். இவர் தொழிற்கட்சியைச் சேர்ந்தவர். சிறுபான்மை தொழிலாளர் அரசாங்கங்களை 1924இல் ஒன்பது மாதங்கள் மற்றும் 1929-1931க்கு இடையில் வழிநடத்தினார். 1931 முதல் 1935 வரை, பிரித்தானியாவின் கன்சர்வேடிவ் கட்சி ஆதிக்கம் செலுத்திய தேசிய அரசாங்கத்திற்கு தலைமை தாங்கினார். மெக்டொனால்டை தொழிலாளர் உறுப்பினர்களில் சிலர் மட்டுமே ஆதரித்ததால், தொழிற்கட்சியிலிருந்து வெளியேற்றப்பட்டார்.  
மெக்டொனால்டு, கெய்ர் ஹார்டி மற்றும் ஆர்தர் ஹென்டர்சன் ஆகியோருடன் 1900இல் தொழிற்கட்சியின் மூன்று முக்கிய நிறுவனர்களில் ஒருவராக இருந்தார். இவர் 1914க்கு முன்னர் தொழிற்கட்சி நாடாளுமன்ற உறுப்பினர்களின் தலைவராக இருந்தார். முதல் உலகப் போருக்கு எதிர்ப்பு தெரிவித்ததன் காரணமாக இவரது வாழ்க்கையில் ஏற்பட்ட ஒரு திருப்பத்திற்குப் பிறகு, இவர் 1922 முதல் தொழிலாளர் கட்சியின் தலைவராக இருந்தார். இரண்டாவது தொழிலாளர் அரசாங்கம் (1929-1931) பெரும் பொருளியல் வீழ்ச்சியால் ஆதிக்கம் செலுத்தியது. தங்கத் தரத்தை பாதுகாப்பதற்காக செலவுக் குறைப்புகளைச் செய்ய இவர் தேசிய அரசாங்கத்தை அமைத்தார். ஆனால் இன்வர்கார்டன் கலகத்திற்குப் பிறகு இதைக் கைவிட வேண்டியிருந்தது. மேலும் பொருளாதாரத்தை சரிசெய்ய "மருத்துவரின் ஆணையை" கோரி 1931இல் ஒரு பொதுத் தேர்தலை நடத்தினார். தேசிய கூட்டணி பெரும்பான்மையான இடத்தில் வென்றது. தொழிற்கட்சி பொது மன்றத்தில் சுமார் 50 இடங்களையேப் பெற்றது. இவர் 1935இல் பிரதமரானார். 1937இல் ஓய்வு பெறும் வரை பிரபுக்கள் சபையின் தலைவராக இருந்தார். அந்த ஆண்டின் பிற்பகுதியில் இறந்தார்.
# சேம்சு இராம்சே மெக்டொனால்டு

## அரசியல் செயல்பாடு

தொழிற்சங்க காங்கிரசு (டி.யூ.சி) தொழிலாளர் தேர்தல் சங்கத்தை (லீஏ) உருவாக்கி 1886 இல் லிபரல் கட்சியுடன் திருப்தியற்ற கூட்டணியை ஏற்படுத்தியது. 1892ஆம் ஆண்டில், பொதுத் தேர்தலில் எல்ஈஏ வேட்பாளருக்கு ஆதரவளிக்க மெக்டொனால்டு டோவரில் இருந்தார், இவர் நன்கு தோற்கடிக்கப்பட்டார். மெக்டொனால்ட் உள்ளூர் பத்திரிகைகளை கவர்ந்தார்  மற்றும் சங்கத்தின் வேட்பாளராக ஏற்றுக்கொள்ளப்பட்டது, அவரது வேட்புமனு தொழிற்கட்சி பதாகையின் கீழ் இருக்கும் என்று அறிவித்தது. தொழிற்கட்சி லிபரல் கட்சியின் ஒரு பிரிவு என்று இவர் மறுத்தார், ஆனால் ஒரு அரசியல் உறவில் தகுதியைக் கண்டார். மே 1894 இல், உள்ளூர் சவுத்தாம்ப்டன் லிபரல் அசோசியேஷன் அந்தத் தொகுதிக்கான தொழிலாளர் எண்ணம் கொண்ட வேட்பாளரைக் கண்டுபிடிக்க முயற்சித்தது. லிபரல் கவுன்சிலில் உரையாற்ற இரண்டு பேர் மெக்டொனால்டுடன் இணைந்தனர். ஆனால் அழைப்பை நிராகரித்தது, அதே நேரத்தில் லிபரல்கள் மத்தியில் வலுவான ஆதரவு இருந்தபோதிலும் மெக்டொனால்டு வேட்புமனுவைப் பெறத் தவறிவிட்டார்.
# சாவித்ரி ஜிண்டால்

**சாவித்ரி தேவி ஜிண்டால்** (; பிறப்பு 20 மார்ச் 1950) ஒரு இந்திய தொழிலதிபர் மற்றும் இந்திய அரசியல்வாதி ஆவார். அவர் O.P. ஜிண்டால் குழுமத்தின் தலைவராவார். அவர் அக்ரோஹா மகாராஜா அக்ரசென் மருத்துவக் கல்லூரியின் தலைவரும் ஆவார்.
# சாவித்ரி ஜிண்டால்

## வாழ்க்கைக் குறிப்பு

ஜிண்டால் அசாமில், தின்சூக்கியா நகரில் பிறந்தார். இவர் 1970களில் ஓம் பிரகாஷ் ஜிண்டலை மணந்தார், இவர் எஃகு மற்றும் சக்தி கூட்டு நிறுவனமான ஜிண்டால் குழுமத்தை நிறுவினார். ஜிண்டால் அரியானா அரசாங்கத்தில் அமைச்சராகவும், ஹிசார் தொகுதி சட்டமன்ற உறுப்பினராகவும் இருந்தார். அரியானா சட்டமன்ற 2014 தேர்தலில் அவர் அந்த இடத்தை இழந்தார். 2005-ஆம் ஆண்டில் ஓ.பி. ஜிண்டால் உலங்குவானூர்தி விபத்தில் இறந்த பின்னர் இவர் தலைவரானார். இவர் இந்திய தேசிய காங்கிரசு கட்சியின் உறுப்பினர்.  
சாவித்திரி ஜிண்டால் இந்தியாவின் பணக்காரப் பெண், 2016-இல் 16 வது பணக்கார இந்தியர், 4.0 பில்லியன் டாலர் சொத்து மதிப்புடையவர்; இவர் 2016 ஆம் ஆண்டில் உலகின் 453-வது பணக்காரர் ஆவார். 2008 ஆம் ஆண்டில் ஆச்சார்ய துளசி கிருத்ரிவா புராஸ்கருடன் அகில் பாரத தேரபந்த் மகிளா மண்டலத்தால் அவருக்கு வழங்கப்பட்டது.
# சாவித்ரி ஜிண்டால்

## அரசியல் வாழ்க்கை

2005 ஆம் ஆண்டில், ஹிசார் தொகுதியில் இருந்து ஹரியானா சட்டசபைக்கு ஜிண்டால் தேர்ந்தெடுக்கப்பட்டார். இத்தொகுதியானது, முன்னர் அவரது மறைந்த கணவர் ஓம் பிரகாஷ் ஜிண்டால் நீண்ட காலமாக பிரதிநிதித்துவப்படுத்திய தொகுதியாகும். 2009 ஆம் ஆண்டில் இவர் மீண்டும் இத்தொகுதியிலிருந்து சட்டசபைக்குத் தேர்ந்தெடுக்கப்பட்டார் 2013 ஆம் ஆண்டு அக்டோபரில் ஹரியானா அரசாங்கத்தில் அமைச்சராக நியமிக்கப்பட்டார்.  
முந்தைய அமைச்சரவையில், இவர் வருவாய் மற்றும் பேரிடர் மேலாண்மை, ஒருங்கிணைப்பு, புனர்வாழ்வு மற்றும் வீட்டுவசதி அமைச்சராகவும், நகர்ப்புற உள்ளாட்சி அமைப்புகள் மற்றும் வீட்டுவசதி அமைச்சராகவும் பணியாற்றினார்.  
இவர் நிறுவனத்தின் பொறுப்பை ஏற்றுக்கொண்ட பிறகு நிறுவனத்தின் வருவாய் நான்கு மடங்காக அதிகரித்தது. ஹரியானா மாநிலத்தில் இருந்து ஒரு பின்னணி மற்றும் வரலாற்றைக் கொண்ட இவர், ஹரியானா சட்டமன்ற உறுப்பினராக பணியாற்றினார் மற்றும் 2010 வரை மின்சக்தி அமைச்சர் பதவியில் இருந்தார். ஓபி ஜிண்டால் குழு 1952 ஆம் ஆண்டில் தொழில் ரீதியாக ஒரு பொறியியலாளர் ஓம் பிரகாஷ் ஜிண்டால் அவர்களால் தொடங்கப்பட்டது. இது எஃகு, மின்சாரம், சுரங்கம், எண்ணெய் மற்றும் எரிவாயு ஆகியவற்றின் கூட்டு நிறுவனமாக மாறியது. அவரது வியாபாரத்தின் இந்த நான்கு பிரிவுகளில் ஒவ்வொன்றும் இவரது நான்கு மகன்களான பிருத்விராஜ், சஜ்ஜன் , ரத்தன் மற்றும் நவீன் ஜின்டால் ஆகியோரால் நடத்தப்படுகின்றன .ஜிண்டால் ஸ்டீல்ஸ் இந்தியாவில் எஃகு உற்பத்தியில் மூன்றாவது இடத்தில் உள்ளது.
# டேனிஷ் சித்திக்கி

**டேனிஷ் சித்திக்கி** (*Danish Siddiqui*, 19 மே 1983 - 15 சூலை 2021 ரோகிங்கியா அகதிகளின் நெருக்கடியை ஆவணப்படுத்தியதற்காக, ராய்ட்டர்ஸ் குழுவின் ஒரு பகுதியாக, தோற்ற ஒளிப்படத்திற்கான 2018 புலிட்சர் பரிசைப் பெற்றார்.  
2021 ஆம் ஆண்டில், ஆப்கானிஸ்தான் பாதுகாப்புப் படையினருக்கும் தாலிபான் படைகளுக்கும் இடையிலான மோதலில் பாகிஸ்தானுடனான எல்லை அருகே மறைத்து இருந்தபோது இவர் சுடுக் கொல்லப்பட்டார்.
# டேனிஷ் சித்திக்கி

## ஆரம்பகால வாழ்க்கை மற்றும் கல்வி

சித்திகி தெற்கு புது தில்லியில் உள்ள அக்னெல் பள்ளியில் பயின்றார். தில்லியின் ஜாமியா மில்லியா இஸ்லாமியாவில் பொருளாதாரத்தில் பட்டம் பெற்றார். 2007 ஆம் ஆண்டில் ஜாமியாவில் உள்ள ஏ. ஜே. கே மக்கள் செய்தித் தொடர்பியல் ஆய்வு மையத்தில் மக்கள் செய்தித் தொடர்பியலில் முதுகலைப் பட்டம் பெற்றார்.
# டேனிஷ் சித்திக்கி

## தொழில்

டிவி டுடே நெட்வொர்க்கிற்கு மாறுவதற்கு முன்பு *இந்துஸ்தான் டைம்சின்* நிருபராக சித்திகி தனது வாழ்க்கையைத் தொடங்கினார்.  
2021 சூலை முதல், தலிபான் தாக்குதலை ஆவணப்படுத்த ஆப்கானிஸ்தான் சிறப்புப் படைகளுடன் ஒரு உட்பொதிக்கப்பட்ட பத்திரிகையாளராக பணியாற்றி வந்தார். இவருடைய கடைசி பணியாக இது ஆனது.  
இந்தியா முழுவதும் பரவிய கோவிட்-19 பெருந்தொற்றால் ஆயிரக்கனக்கானவர்கள் இறந்தனர். நோயால் இறந்தவர்களின் பிணங்கள் பெருமளவில் தகனம் செயப்படுவதை காட்டும் சித்திக்கின் ஒளிப்படங்கள் குறித்து சில இந்தியர்கள் ஆத்திரத்தை வெளிப்படுத்தினர்.  
2020 தில்லி கலவரத்தின்போது ஒரு இசுலாமியரை ஒரு இந்து கும்பல் தாக்கி கொன்றதை இவரது ஒளிப்படம் ஆவணப்படுத்துகிறது. இந்த ஆண்டின் வரையறுக்கப்பட்ட புகைப்படங்களில் ஒன்றாக ராய்ட்டர்ஸ் இடம்பெற்றது. பிபிசி நியூஸ், நேஷனல் பப்ளிக் ரேடியோ மற்றும் ஆகியவை கலவரத்தின் வரையறுக்கும் படம் என்று குறிப்பிட்டன. மற்றொரு புகைப்படம், குடியுரிமை (திருத்தம்) சட்டம், 2019 ஐ எதிர்த்து போராடுபவர்களை காவல் துறையினர் முன்னிலையிலே துப்பாக்கி கொண்டு அச்சுறுத்தும் இடதுசாரி இளைஞரின் செயலை இவர் படம்பிடித்தார். இது "இந்து தேசியவாதிகளின் தீவிர செயலுக்கு" சான்று ஆனது.
# டேனிஷ் சித்திக்கி

## விருதுகள்

2018 ஆம் ஆண்டில், ரோகிங்கியா அகதிகளின் நெருக்கடியை ஆவணப்படுத்தியதற்காக தோற்ற ஒளிப்படத்திற்கான 2018 புலிட்சர் பரிசை (ராய்ட்டர்ஸின் ஒளிப்பட ஊழியர்களின் ஒரு பகுதியாக) வென்ற முதல் இந்தியரானார். இவரது வேறு சில விருதுகளும் அடுத்து குறிப்பிடப்பட்டுள்ளன.  
- முதல் இடம், தோற்ற வகை, அட்லாண்டா ஒளிப்பட பத்திரிக்கையாளர் விருதுகள் 2017
- 3 வது இடம், தோற்ற வகை, அட்லாண்டா ஒளிப்பட பத்திரிக்கையாளர் விருதுகள் 2014
- 3 வது இடம், கலை மற்றும் கலாச்சார வகை, சோனி உலக ஒளிப்பட விருதுகள் 2013
- மாண்புமிகு குறிப்பு, விளையாட்டு ஒற்றையர் பிரிவு, இந்திய மீடியா அறக்கட்டளை (MFI) 2013
- தங்க விருது, பொருளாதாரம், அறிவியல் மற்றும் தொழில்நுட்ப செய்திகள், ஒற்றையர், சீனா சர்வதேச பத்திரிகை ஒளிப்படப் போட்டி 2012  
இவர் இறந்த ஏழு நாட்களுக்குப் பிறகு, 2021 சூலை 22 அன்று, இலக்னோவை தளமாகக் கொண்ட இலாப நோக்கற்ற அமைப்பான ஆகாஸ் அறக்கட்டளை, இவரது நினைவாக ஒரு உதவித்தொகை திட்டத்தைத் தொடங்கியது. இதன்படி புகழ்பெற்ற இந்திய பல்கலைக்கழகத்தில் இருந்து பத்திரிகை பணியில் ஈடுபடும் இளங்கலை மாணவருக்கு ₹ 50,000 வழங்கப்படும்.
# டேனிஷ் சித்திக்கி

## தனிப்பட்ட வாழ்க்கை

சித்திகி ஒரு முஸ்லீம். இவர் ஜேர்மன் நாட்டைச் சேர்ந்த ரைக் என்பவரை மணந்தார். அவர்களுக்கு இரண்டு குழந்தைகள் உள்ளனர். இவரது உடல் ஆப்கான் செம்பிறை சங்கத்திடம் ஒப்படைக்கப்பட்டது.  
ஆப்கானிஸ்தான் அதிகாரி ஒருவர் சித்திகி தலிபான்களால் நிகழ்த்தப்பட்ட ஒரு குண்டுவெடிப்பில் கொல்லப்பட்டார் என்று கூறினார். தலிபான்கள் இக் குற்றச்சாட்டுகளை நிராகரித்து வருத்தம் தெரிவித்தனர்.
# டேனிஷ் சித்திக்கி

## தனிப்பட்ட வாழ்க்கை

### எதிர்வினைகள்

- : ஐக்கிய நாடுகள் பாதுகாப்பு அவையின் நிகழ்வில் தலிபான் நடவடிக்கைகளை வெளியுறவு செயலாளர் ஹர்ஷ் வர்தன் ஷ்ரிங்லா கண்டித்தார். தகவல் மற்றும் ஒளிபரப்பு அமைச்சர் அனுராக் தாக்கூர் தனது இரங்கலைத் தெரிவித்தார்.
- : அமெரிக்க வெளியுறவுத்துறை முதன்மை துணை செய்தித் தொடர்பாளர் ஜலினா போர்ட்டர் இதை "மிகப்பெரிய இழப்பு" என்று கூறினார்.
- : ஜனாதிபதி அசரஃப் கனி அகமது அதிர்ச்சியை வெளிப்படுத்தியதோடு, ஊடகவியலாளர்களுக்கு முழுமையான பாதுகாப்பை வழங்குவதை மீண்டும் வலியுறுத்தி தனது இரங்கலையும் தெரிவித்தார்.
# நமிக் பனிப்பாறை

**நமிக் பனிப்பாறை** (*Namik Glacier*) என்பது இந்தியாவில் உத்தராகண்டம் மாநிலத்தின் பிதெளரகட் மாவட்டத்தில் அமைந்துள்ளது. இந்தப் பனிப்பாறை உயரத்தில் இமயமலையில் குமாவும் கோட்டம் பகுதியில் அமைந்துள்ளது. இந்த பனிப்பாறை இராம்கங்கா நதியின் மூலமாகும். இந்த பனிப்பாறை நந்தா தேவி (, நந்தா கோட் (, மற்றும் திரிசூலி ( சிகரங்களால் சூழப்பட்டுள்ளது. இந்தப் பனிப்பாறை பண்டைய இந்தோ-திபெத் வர்த்தக பாதையில் செல்கிறது. இது லிட்டியிலிருந்து 23 கிலோ மீட்டர் மலையேற்றத் தொலைவில் கோஜினா மற்றும் நமிக் கிராமங்களில் அமைந்துள்ளது. இந்த பனிப்பாறையைச் சுற்றி ஏராளமான நீர்வீழ்ச்சிகள் மற்றும் கந்தக நீரூற்றுகள் உள்ளன. இந்தப் பனிப்பாறையினை காகினாவிலிருந்து மலையேற்றம் மூலம் அடையலாம். இந்தப் பனிப்பாறையினை கோஜினாவிலிருந்து சாமா லிட்டி சாலை வழியாகவும் அடையலாம். இது பாகேசுவரிலிருந்து 63 கிலோ மீட்டர் தொலைவில் உள்ளது. பேகசுவர் அல்லது காபோகோட்லிருந்து வாடகைக்கு ஜீப்புகள் கிடைக்கின்றன. 'நமிக்' என்றால் உப்பு நீர் நீரூற்றுகள் இருக்கும் இடம் என்பது பொருளாகும்.
# நோவா நிர்மல் டாம்

**நோவா நிர்மல் டாம்** (*Noah Nirmal Tom*) இந்தியாவைச் சேர்ந்த ஒரு தடகள விளையாட்டு வீரராவார். 1994 ஆம் ஆண்டு நவம்பர் மாதம் 13 ஆம் தேதியன்று இவர் பிறந்தார். 2019 ஆம் ஆண்டு கத்தார் நாட்டின் தலைநகரமான தோகா நகரில் நடைபெற்ற உலக தடகள வெற்றியாளர் போட்டியின் கலப்பு 4 × 400 தொடரோட்டப் போட்டியில் நோவா நிர்மல் டாம் பங்கேற்றார்.
இப்போட்டியில்,
1. யகியா முகம்மது அனசு
1. வெல்லுவா கோரோத் விசுமயா
1. இயிசுனா மேத்யூ
1. நோவா நிர்மல் டோம் ஆகியோர் ஓடினர்.  
2020 டோக்கியோ கோடைகால ஒலிம்பிக் போட்டியில் பங்கேற்க இவர் தேர்ந்தெடுக்கப்பட்டுள்ளார்.
# ரவி நாராயண ரெட்டி

**ரவி நாராயண ரெட்டி** ( Raavi Narayana Reddy) (5 ஜூன் 1908 - 7 செப்டம்பர் 1991) ஒரு இந்திய அரசியல்வாதி ஆவர். இந்திய கம்யூனிஸ்ட் கட்சியின் ஸ்தாபக உறுப்பினர் மற்றும் விவசாயத் தலைவர். ஒஸ்மான் அலிகான், அசாஃப் ஜா VII இன் ஆட்சிக்கு எதிராக தெலுங்கானா கிளர்ச்சியில் அவர் ஒரு தலைவராக இருந்தார். ரெட்டி ஒரு பரோபகாரர், சமூக சீர்திருத்தவாதியும் ஆவர். சுதந்திர போராளிகளுக்கு ஓய்வூதியம் செலுத்துவதை பாட்டீல் குறிப்பிடுகிறார். பார்த்த நாள் 27 மார்ச் 2011 மற்றும் நாடாளுமன்ற உறுப்பினர். விவசாயிகள் சார்பாக போராடியதற்காக அவர் தெலுங்கானா இல் புகழ்பெற்றவர்.தெலுங்கானா இயக்கம், 1944-51 இல் வெளியீட்டாளர். ரவி 1941 ஆம் ஆண்டில் ஆந்திர மகாசபா இல் நாராயண ரெட்டி ஒரு முக்கிய பங்கைக் கொண்டிருந்தார். ஆந்திராவில் ஒரு நூற்றாண்டு அரசியல் இந்திய மாநிலத்தில் இன மற்றும் பிராந்தியவாதம் 2002 வெளியீட்டார்.
# ரவி நாராயண ரெட்டி

## இடுகை 1947

1952 ஆம் ஆண்டு இந்திய பொதுத் தேர்தலில், ரெட்டி மக்கள் ஜனநாயக முன்னணி (ஹைதராபாத்) மக்கள் தடைசெய்யப்பட்ட இந்திய கம்யூனிஸ்ட் கட்சி என்ற புனைபெயர் மற்றும் ஜவஹர்லால் நேரு மற்றும் சுதந்திர இந்தியாவில் பாராளுமன்றத்தில் நுழைந்த முதல்வரும் ஆவர்.  
இந்தியாவில் உள்ள பஞ்சாரா ஹில்ஸ் இல் உள்ள ரவி நாராயண ரெட்டி மெமோரியல் ஆடிட்டோரியம் காம்ப்ளக்ஸ் என்ற ஆடிட்டோரியம் அவரது நினைவாக தெலுங்கானா தியாகிகள் நினைவு அறக்கட்டளை கட்டப்பட்டது மற்றும் பெயரிடப்பட்டது.  
2006 இல் ஆந்திராவின் முதல்வர் ஒய்.எஸ். ராஜசேகர ரெட்டி ரவி நாராயண ரெட்டிக்கு நினைவு தேசிய அடித்தள விருதை வழங்கினார். ஏ.பி. பர்தன், இந்திய கம்யூனிஸ்ட் கட்சியின் பொதுச் செயலாளர் இருந்தார்.
# அலெக்சு அந்தோனி

**அலெக்சு அந்தோனி** (*Alex Antony*) இந்தியாவைச் சேர்ந்த ஒரு தடகள விளையாட்டு வீரராவார். கேரள மாநிலத்தின் திருவனந்தபுரம் மாவட்டத்தில் அமைந்துள்ள கரையோர மீனவ கிராமமான புல்லுவிலா இவரது சொந்த ஊராகும். 26 வயதாகும் அலெக்சு 2020 ஆம் ஆண்டு டோக்கியோ கோடைகால ஒலிம்பிக் விளையாட்டுப் போட்டிகளில் கலந்து கொள்ளும் 4x400 மீ கலப்பு தொடரோட்ட இந்திய அணிக்கு தேர்வு செய்யப்பட்டுள்ளார்.  
அலெக்சு தன்னுடைய பள்ளிப்படிப்பை திருவனந்தபுரம் நகரத்தின் கஞ்சிரம்குளத்திலுள்ள பிகேஎசு மேல்நிலைப் பள்ளியில் படித்தார். இப்பள்ளியில் படிக்கும் போது உடற்கல்வி ஆசிரியர் பிரதீப் குமார் பயிற்சியின் கீழ் அலெக்சு 100 மீட்டர் மற்றும் 200 மீட்டர் தடகள நிகழ்வுகளுக்கு சென்றுவந்தார். திருவனந்தபுரத்தில் உள்ள இந்திய விளையாட்டு ஆணையத்தில் சேர்ந்த பிறகு இவர் தனது பயிற்சியாளர் நிசாத் குமாரின் வழிகாட்டுதலின் கீழ் நிபுணர் பயிற்சியையும் வழிகாட்டலையும் பெற முடிந்தது. அலெக்சு 400 மீட்டர் ஓட்டத்தில் கவனம் செலுத்தத் தொடங்கினார்.  
2014 ஆம் ஆண்டு கோவாவில் நடந்த ஒரு தடகளப் போட்டியில் அலெக்சு முதல் முறையாக இந்தியாவைப் பிரதிநிதித்துவப்படுத்தினார். அப்போட்டியில் வெண்கலப் பதக்கம் வென்றார். இதே ஆண்டு நடைபெற்ற தேசிய இளையோர் தடகளப் போட்டியில் தங்கப் பதக்கம் வென்றார்.
பல்கலைக்கழக போட்டிகளில் சிறப்பாக செயல்பட்ட அலெக்சுக்கு விளையாட்டு ஒதுக்கீட்டில் இந்திய விமானப்படையில் வேலை கிடைத்தது. இதனைத் தொடர்ந்து 2014ஆம் ஆண்டு முதல் பட்டியாலாவில் உள்ள தேசிய தடகள அகாடமியில் பயிற்சி செய்து வந்தார். அங்கு வந்தபிறகு 400 மீட்டர் ஓட்டப்பந்தயத்தில் அதிக கவனம் செலுத்த ஆரம்பித்தார்.  
2019 ஆம் ஆண்டில் 4x400 மீட்டர் போட்டிக்கான ஆசிய வெற்றியாளர் மற்றும் உலக வெற்றியாளர் போன்ற முக்கிய போட்டிகளில் பங்கேற்று இந்திய அணியில் அலெக்சு தனது இடத்தை உறுதிப்படுத்திக் கொண்டார்.  
400 மீ தொலைவை 47.83 நொடிகளில் கடந்து இரண்டாம் இடம் பெற்றதன் மூலம் இவர் ஒலிம்பிக் போட்டிக்காக தேர்வு செய்யப்பட்டார். 4x400 மீ கலப்பு தொடரோட்ட அணியில் சர்தக் பாம்ப்ரி, ரேவதி வீரமணி, சுபா வெங்கடேசன் மற்றும் தனலட்சுமி சேகர் ஆகியோர் இவருடன் அணியில் இடம்பெற்றுள்ளனர்.
# தர்கேஸ்வரி சின்ஹா

**தர்கேசுவரி சின்கா** (*Tarkeshwari Sinha*)(26 திசம்பர் 1926 - 14 ஆகஸ்ட் 2007) பீகாரைச் சார்ந்த இந்திய அரசியல்வாதி மற்றும் சுதந்திர ஆர்வலர் ஆவார். நாட்டின் முதல் பெண் அரசியல்வாதிகளில், இவர் வெள்ளையனே வெளியேறு இயக்கத்தில் தீவிரமாக பங்கு வகித்தார். தனது 26 வயதில், 1952ஆம் ஆண்டில் பாட்னா கிழக்குத் தொகுதியிலிருந்து முதலாவது மக்களவைக்குத் தேர்ந்தெடுக்கப்பட்டார். அதைத் தொடர்ந்து, 1957, 1962 மற்றும் 1967 ஆம் ஆண்டுகளில் பார் தொகுதியிலிருது மீண்டும் மக்களவைக்கு தேர்ந்தெடுக்கப்பட்டார். ஜவஹர்லால் நேரு தலைமையிலான மத்திய அமைச்சரவையில் முதல் பெண் துணை நிதி அமைச்சராக 1958 முதல் 1964 வரை பணியாற்றினார்..
# தர்கேஸ்வரி சின்ஹா

## ஆரம்ப கால வாழ்க்கை

இவர் பூமிஹார் குடும்பத்தில் நாலந்தா மாவட்டத்தின் கீழ் சண்டிக்கு அருகிலுள்ள துளசிகர் கிராமத்தில் பிறந்தார். சின்கா பட்னாவில் உள்ள மகத் மஹிலா கல்லூரி என்று அழைக்கப்படும் பாங்கிபூர் பெண்கள் கல்லூரியில் கல்வி பயின்றார். அகில இந்திய மாணவர் கூட்டமைப்பிலிருந்து பிரிந்த பீகார் மாணவர் காங்கிரசின் தலைவராக இருந்தார். லண்டன் பொருளியல் பள்ளியில் முதுகலை பொருளாதாரம் படித்தாா்.
# தர்கேஸ்வரி சின்ஹா

## தொழில்

இவர் பீகாரில் உள்ள பார் தொகுதியில் இருந்து தேர்தலில் போட்டியிட்டார். இந்திய சுதந்திரத்திற்குப் பிறகு, 1952ஆம் ஆண்டில் பாட்னா கிழக்குத் தொகுதியிலிருந்து முதல் பொதுச் சட்டத் தேர்தலில், இந்திய தேசிய காங்கிரசின் சார்பில் போட்டியிட்டு வெற்றி பெற்றார். காங்கிரசு கட்சியின் சார்பில் மீண்டும் இவர் 1957, 1962 மற்றும் 1967ஆம் ஆண்டுகளில் நடைபெற்ற தேர்தல்களில் போட்டியிட்டு தேர்ந்தெடுக்கப்பட்டார்.
# தர்கேஸ்வரி சின்ஹா

## சமூக பணி

புது தில்லியில் விமான விபத்தில் இறந்த ஏர் இந்தியாவுடன் விமானியும், இவரது சகோதரருமான கேப்டன் கிரிஷ் நந்தன் சிங் நினைவாக, தர்கேஷ்வரி சின்ஹா, துளசிகரில் ஒரு மருத்துவமனையை அமைத்திருந்தார். சிகிச்சையினை இலவசமாக வழங்கும் இந்த இரண்டு மாடி மருத்துவமனையை நிர்மாணிப்பதற்காக அந்த நாட்களில் இவர் கிட்டத்தட்ட ரூ. 25 லட்சம் நிதி திரட்டினார். நாளந்தாவில் சாண்டி மற்றும் ஹர்னாட் ஆகியோருடன் கிராமத்தை இணைக்க ஒரு சாலையை அமைப்பதற்கான முயற்சியையும் இவர் மேற்கொண்டார்.  
}}
# ஜின் (பாடகர்)

**கிம் சியோக்-ஜின்** (கொரியம்: **김석진**; பிறப்பு : டிசம்பர் 4, 1992), அல்லது அவரது மேடைப் பெயரான **ஜின்** எனப்படுபவர், ஒரு தென் கொரிய பாடகர் மற்றும் பாடலாசிரியர் ஆவார். மேலும் இவர் தென் கொரிய ஆண்கள் இசைக்குழுவான பி.டி.எஸ் இல் உறுப்பினராக ஜூன் 2013ல் இணைந்தார். இவை அனைத்தும் தென் கொரியாவின் காவ்ன் டிஜிட்டல் தரவரிசையில் பட்டியலிடப்பட்டன. 2019 ஆம் ஆண்டில், ஜின் தனது முதல் தனிப்பெரும் மின்னணு தடமான "டுனைட்" ஐ வெளியிட்டார். பி.டி.எஸ் உறுப்பினர் வி உடன் இணைந்து 2016ஆம் ஆண்டு ஹ்வாரங்: தி பொயட் வாரியர் யூத் என்னும் தொலைக்காட்சி நிகழ்ச்சியின் பாடல் ஒன்றில் அவர் தோன்றினார்.
# லீனா திவாரி

**லீனா காந்தி திவாரி** (*Leena Gandhi Tiwari*) (பிறப்பு 1956/1957) ஒரு இந்திய தொழிலதிபர் மற்றும் எழுத்தாளர் ஆவார். மும்பையைச் சேர்ந்த ஒரு பன்னாட்டு மருந்து மற்றும் உயிரித் தொழில்நுட்ப நிறுவனமான யு.எஸ்.வி பிரைவேட் லிமிடெட் நிறுவனத்தின் தலைவராக உள்ளார். யு.எஸ்.வி அவரது தாத்தா விதல் பால்கிருஷ்ணா காந்தியால் 1961 இல் நிறுவப்பட்டது. 2.6 பில்லியன் அமெரிக்க டாலர் நிகர மதிப்புடன், திகாரி இந்தியர்களில் மிகப் பெரிய பணக்காரர்களில் ஒருவராகும், மேலும் ஃபோர்ப்ஸ் பத்திரிகையின் பட்டியலில் அடிக்கடி தோன்றும். இந்நிறுவனம் நீரிழிவு மற்றும் இருதய மருந்துகள் மற்றும் பயோசிமிலர் மருந்துகள், ஊசி மருந்துகள் மற்றும் செயலில் உள்ள மருந்து பொருட்கள் ஆகியவற்றில் நிபுணத்துவம் பெற்றது.  
திவாரி மும்பை பல்கலைக்கழகத்தில் தனது பி.காம் மற்றும் பாஸ்டன் பல்கலைக்கழகத்<nowiki/>தில் வணிக நிர்வாக முதுகலை செய்தார் . இவர் நிறுவனத்தின் நிர்வாக இயக்குநராக இருக்கும் பிரசாந்தை மணந்தார். இவர் மனிதாபிமானப் பணிகளிலும் ஈடுபட்டுள்ளார் மற்றும் கல்விசார் அறிவுறுத்தல், நடனம் மற்றும் கணினிகள் மூலம் சிறுமிகளுக்கு வழிகாட்டும் வறிய பெண்களுக்கான டாக்டர் சுஷிலா காந்தி மையத்தை ஆதரிக்கிறார். 2013 ஆம் ஆண்டில், திவாரி தனது தாத்தா விதல் காந்தி மீது, *பியாண்ட் பைப்ஸ் அண்ட் ட்ரீம்ஸ்* என்ற தலைப்பில் வாழ்க்கை வரலாற்று புத்தகத்தை எழுதினார் .  
இவர் 34 கோடி (5 மில்லியன் அமெரிக்க டாலர்) நன்கொடைக்காக ஹுருன் இந்தியா தொண்டு பட்டியலில் 2019 ஆம் ஆண்டில் 23 வது இடத்தைப் பிடித்தார். அதே பட்டியிலில் மகளிர் நன்கொடையாளர் பட்டியலில் 3 ஆம் இடத்தைப் பிடித்தார்.
# இரித்திகா தத்து

**இரித்திகா தத்து** (*Ritika Dutt*) என்பவர் கனடா தொழில்முனைவோர் ஆவார். இவர் சட்டப்பூர்வ செயற்கை நுண்ணறிவு நிறுவனமான போட்லர் AIஇன் தலைமை நிர்வாக அதிகாரி மற்றும் இணை நிறுவனர் ஆவார்.
# இரித்திகா தத்து

## ஆரம்பகால வாழ்க்கை மற்றும் கல்வி

தத்து இந்தியாவில் பிறந்தார். இவரது குழந்தைப் பருவத்தை ஹாங்காங்கிலும் பருவ வயதினை சிங்கப்பூரிலும் கழித்தார். 2009ஆம் ஆண்டில், இவர் மெக்கில் பல்கலைக்கழகத்தில் சேர கனடாவின் மான்ட்ரியல் நகருக்குச் சென்று 2013 ஆம் ஆண்டில் பொருளாதாரம் மற்றும் அரசியல் அறிவியலில் இளங்கலைப் பட்டம் பெற்றார்.
# இரித்திகா தத்து

## ஆரம்ப கால வாழ்க்கையில்

மெக்கிலிலிருந்து பட்டம் பெற்ற பிறகு, *ஒய் காம்பினேட்டர்* என்ற புதுமுகத் தொழில் நிறுவனத்தில் சந்தைப்படுத்தல் துறைக்குத் தலைமை தாங்கினார். பின்னர் தொழில்முனைவோர் தொழில்நுட்ப மையமான மாண்ட்ரீலின் *கூகிள் நோட்மேன் அவுசின்* உள் செயல்பாடுகளை எடுத்துக் கொண்டார். இங்கு புதுமையான முயற்சிகள் மற்றும் முன்முயற்சிகளை ஆதரித்து ஊக்குவிப்பதன் மூலம் உள்ளூர் புதுமைத் தொழில் விரும்பும் சமூகத்தை வளர்த்தார்.  
பொருளாதாரம் மற்றும் புதுமை புனைதலில் தனது பின்னணியைப் பயன்படுத்தி, தத்து பின்னர் 2017ஆம் ஆண்டில் *போட்லர் ஏஐ* நிறுவனத்தின் இணை நிறுவனரானார். செயற்கை நுண்ணறிவு மூலம் சட்ட அமைப்புகளை அணுகும் முறைகளில் மேம்பாட்டை ஏற்படுத்தினார்.
# இரித்திகா தத்து

## போட்லர் ஏஐ

2017 ஆம் ஆண்டு திசம்பரில், தனது தனிப்பட்ட அனுபவங்களால் நடவடிக்கை எடுக்க தூண்டப்பட்ட தத்து, பாலியல் துன்புறுத்தல்களிலிருந்து தப்பிப்பிழைப்பவர்களுக்கு அவர்களின் உரிமைகள் மீறப்பட்டுள்ளதா என்பதை தீர்மானிக்க உதவும் ஒரு இலவச கருவியைத் தொடங்க போட்லர் AIஐ வழிநடத்தினார். தீர்ப்புக்கு அஞ்சாமல், தகவல் மற்றும் கல்வி மூலம் சராசரி மனிதனை அதிகாரம் செய்வதற்கான ஒரு பக்கச்சார்பற்ற வளமாக அமைவது இந்தக் கருவியின் உருவாக்கத்தின் நோக்கமாக இருந்தது.
# ஜேம்ஸ் சாமுவேல் வின்சென்ட்

**ஜேம்ஸ் சாமுவேல் வின்சென்ட்** (Sam Vincent) (பிறப்பு: மே 18, 1963) ஒரு அமெரிக்க ஓய்வு பெற்ற தொழில்முறை கூடைப்பந்து வீரர் மற்றும் பயிற்சியாளர் ஆவார்.  
வின்சென்ட் 1981 ஆம் ஆண்டில் மிச்சிகன் மாநில "மிஸ்டர் கூடைப்பந்து" விருதை வென்றார். முதன்முதலாக இந்த விருது வழங்கப்பட்ட போது இவர் இந்த விருதினைப் பெற்றவராவார். லான்சிங்கின் *ஈஸ்டெர்ன்* உயர்நிலைப் பள்ளியில் பயின்ற அவர், ஒரு ஆட்டத்தில் மூத்தோர் பிரிவில் விளையாடும் பேர் 61 புள்ளிகளைப் பெற்றார். *எவரெட்* உயர்நிலைப் பள்ளியில் மேஜிக் ஜான்சனால் பதிவு செய்யப்பட்டிருந்த முந்தைய சாதனையான 54 புள்ளிகள் என்ற இலக்கை உடைத்தது.  
6' 2 " உயரம் கொண்ட இவர் மைதானத்தின் *பாய்ண்ட் கார்ட்* என்ற நிலையில் விளையாடும் வீரரானார். தனது அண்ணன் ஜே வின்சென்ட்டின் அடிச்சுவடுகளைப் பின்பற்றி, மிச்சிகன் மாநில பல்கலைக்கழகத்தில் பயின்றார். மற்றும் 1985 ஆம் ஆண்டில் ஸ்போர்டிங் நியூஸ் என்ற அமெரிக்க விளையாட்டுச் செய்திகளுக்கான பத்திரிக்கையானயால் ஆல்-அமெரிக்கா என்ற கற்பனையான சிறந்த வீரர்களைக் கொண்ட அணியில் இடம் பெறும் தகுதியைப் பெற்றவராக அடையாளம் காணப்பட்டு கௌரவிக்கப்பட்டார். கல்லூரியில் பட்டம் பெற்ற பிறகு, *போஸ்டன் செல்டிக்ஸ்* 1985 ஆம் ஆண்டு NBA வரைவின் இருபதாவது தேர்வு மூலம் தேர்ந்தெடுக்கப்பட்டார். அவர் செல்டிக்ஸிற்காக இரண்டு பருவங்களில் விளையாடினார். *சியாட்டில் சூப்பர்சோனிக்ஸில்* சேருவதற்கு முன்பு, 1986 ஆம் ஆண்டில் என்பிஏ வாகையாளர் போட்டி வளையத்தை ஒரு காத்திருப்பு (அ) பதிலி வீரராக வென்றார். அவர் செடேல் திரெயேட்டிற்கா *சிகாகோ புல்ஸ்* நிறுவனத்திடம் தன்னை வர்த்தகம் செய்தார். புல்ஸ் உடனான நிலையான ஒன்றரை ஆண்டு கால விளையாட்டிற்குப் பிறகு, 1989 ஆம் ஆண்டு என்பிஏ விரிவாக்க வரைவில் *ஆர்லாண்டோ மேஜிக்கால்* தேர்ந்தெடுக்கப்பட்டார். மேலும் 1992 ஆம் ஆண்டில் மேஜிக் உடன் விளையாடி, தனது என்பிஏ வாழ்க்கையை முடித்தார். அவர் என்பிஏ வில் தனது ஏழு ஆண்டு காலப்பகுதியில் 3,106 புள்ளிகளையும், 1,543 புள்ளி பெறுதலுக்கான உதவிகளையும் வென்றார்.  
ஓய்வு பெற்ற சிறிது நேரத்திலேயே, வின்சென்ட் *வால்ட் டிஸ்னி வேர்ல்டில் டிஸ்னியின்* வைட் வேர்ல்ட் ஆப் ஸ்போர்ட்ஸில் பணியாற்றினார். 1990 களின் பிற்பகுதியில், அவர் தென்னாப்பிரிக்காவில் கூடைப்பந்தாட்டத்தை பயிற்றுவித்தார். பின்னர் இவர் கிரீஸ், நெதர்லாந்து, நைஜீரியா மற்றும் என்.பி.டி.எல் . ஆகிய அணிகளைப் பயிற்றுவித்தார். 2004 கோடைகால ஒலிம்பிக்கில், அவர் நைஜீரிய மகளிர் கூடைப்பந்து அணியை தென் கொரியாவுக்கு எதிராக 68-64 என்ற கணக்கில் வெல்வதற்கு வழிநடத்தினார். இந்த வெற்றியானது, ஒலிம்பிக் பெண்கள் கூடைப்பந்து போட்டியில் ஒரு ஆப்பிரிக்க தேசத்தின் முதல் வெற்றியாகும்.
# ஏ. தெய்வநாயகம்

**ஏ. தெய்வநாயகம்** (*A. Deivanayagam*) (1934/1935-2023) என்பவர் இந்திய அரசியல்வாதி மற்றும் தமிழக சட்டப்பேரவையின் முன்னாள் உறுப்பினர் ஆவார். இவர் தமிழ்நாடு சட்டமன்றத்திற்கு இந்திய தேசிய காங்கிரசு வேட்பாளராக மதுரை மத்தி சட்டமன்றத் தொகுதியிலிருந்து 1984<nowiki/>ஆம் ஆண்டு நடைபெற்ற சட்டமன்றத் தேர்தலிலும், 1991ஆம் ஆண்டு நடைபெற்ற தேர்தல்களிலும் தமிழ் மாநில காங்கிரசு வேட்பாளராக 1996 சட்டமன்றத்தேர்தலில் போட்டியிட்டு வெற்றிபெற்றார்.
# நினைவுக் கோயில்

வின் நினைவுக் கோயில்]]  
**நினைவுக் கோயில்** (*Memorial temples*) பண்டைய எகிப்தை புது எகிப்திய இராச்சியக் காலத்திலிருந்து இறந்த பார்வோனை புதைக்கும் மன்னர்களின் சமவெளியின் கல்லறைக்கு அருகில் இறந்த பார்வோனின் நினைவாக எழுப்பப்படும் நினைவுக் கோயில் ஆகும். இக்கல்லறைக் கோயில், பார்வோன்களின் இறப்பிற்குப்பின் அவர்களை வழிபாடு செய்ய வேண்டி அமைக்கப்பட்டது.
# நினைவுக் கோயில்

## வரலாறு

நகரம்]]
பழைய எகிப்து இராச்சியம் (கிமு 2686 – கிமு 2181) மற்றும் மத்தியகால எகிப்து இராச்சியத்தின் (கிமு 2055 – கிமு 1650) காலத்தில் தான் இறந்த பார்வோன்களின் சடலங்களை அடக்கம் செய்த பிரமிடுகளுக்கு மிக அண்மையில், பார்வோன்களின் இறப்பிற்குப்பின் அவர்களை இறைவழிபாடு செய்ய தனியாக நினைவுக் கோயில்கள் நிறுவும் வழக்கம் ஏற்பட்டது. புது எகிப்து இராச்சியக் காலத்தில் (கிமு 1550 – கிமு 1077) பார்வோன்களின் சடலங்கள் மன்னர்களின் சமவெளியில் அடக்கம் செய்யப்பட்டதுடன், அவர்களது நினைவுக் கோயில்கள் தனியாக வேறிடத்தில் நிறுவப்பட்டன. எகிப்தியர்கள் இந்த நினைவுக் கோயிலை பார்வோன்களின் மில்லியன் கணக்கான ஆண்டுகளின் மாளிகைகள் என அழைத்தனர்.  
தீபை நகரத்தில் நடைபெறும் ஒபெத் திருவிழாவின் போது, பண்டைய எகிப்தியக் கடவுளான அமூனின் படகை நிறுத்தும் இடமாகவும் இந்த நினைவுக் கோயில்கள் பயன்படுத்தப்பட்டது. முதல் நினைவுக் கோயில் புது எகிப்து இராச்சியத்தை ஆண்ட எகிப்தின் பதினெட்டாம் வம்ச பார்வோன் முதலாம் அமென்கோதேப்பிற்கான (கிமு 1525–1504) நினைவுக் கோயில் பண்டைய தேர் எல் பகாரி நகரத்தில் நிறுவப்பட்டது. இது எகிப்தின் பதினொன்றாம் வம்ச மன்னர் இரண்டாம் மெண்டுகொதேப்பின் கல்லறைக் கோயில் அருகே உள்ளது.  
19ஆம் வம்ச பார்வோன் முதலாம் சேத்தியின் நினவுக் கோயில் அபிதோஸ் நகரத்தில் உள்ளது. இரண்டாம் ராமேசஸ் ராமேசியம் என்ற அவரது நினைவுக் கோயிலைக் கட்டினார்.20-ஆம் வம்ச பார்வோன் மூன்றாம் ராமேசஸ் தனது நினைவுக் கோயிலை மெடிநெத் அபு நகரத்தில் கட்டினார்.
# நினைவுக் கோயில்

## இதனையும் காண்க

- எகிப்தியக் கோவில்கள்
- பண்டைய எகிப்தியக் கட்டிடக்கலை
- பிரமிடு
# சோ. பால்ராசு

**சோ. பால்ராசு** (*S. Paulraj*) என்பவர் முன்னாள் சட்ட மன்ற உறுப்பினர் மற்றும் இந்திய அரசியல்வாதி ஆவர். இவர் பிரபலமாக **சோ. பா.** என்று அழைக்கப்படுகிறார். இவர் திமுக முன்னாள் சட்டமன்ற உறுப்பினர் (1989ஆம் ஆண்டு) மற்றும் திமுக தொழிலாளர் சங்கத்தின் மாநில துணைத் தலைவராக இருந்தார். இவரது தந்தை எஸ். ஆர். சோலை அழகுக் கோனார், மதுரையின் முக்கிய ஆளுமை ஆவார். மதுரையில் திமுக வேட்பாளர்களுக்கு எதிராக மு. க. அழகிரி 2001 தேர்தலில் பணியாற்றியதால் திமுக சார்பில் போட்டியிட்ட பால்ராசு 143 வாக்குகள் வித்தியாசத்தில் தோற்கடிக்கப்பட்டார்.  
இவர் ஐ.சி.எஃப் திமுக தொழிலாளர் சங்கத்தின் நிறுவனர் ஆவார். மதுரை மீனாட்சி அம்மன் கோவிலின் அறங்காவலராக பணியாற்றியுள்ளார். இவர் திமுகவின் நிறுவன உறுப்பினராக இருந்தார். சட்டமன்ற உறுப்பினராக ஆவதற்கு முன்பு தென்னக இரயில்வேயில் பணியாற்றினார்.  
இவருக்கு 5 உடன்பிறப்புகள் உள்ளனர். அவர்களில் சோ. சுந்தராசன் என்பவர் காவல்துறையில் விளையாட்டு அலுவலராகவும், இந்திய தேசிய காங்கிரசு விசுவாசியாகவும், சோ. தனுசுகோடி என்பவர் இந்தியப் பொதுவுடைமை கட்சி (மார்க்சிஸ்ட்) தேசிய உறுப்பினராகவும், சோ. நவநீதகிருட்டிணன் என்பவர் மதுரை மாநகர துணைத் தந்தையாகவும் மற்றும் அஇஅதிமுக மாவட்ட செயலாளராகவும், சோ. பரமநாதன் என்பவர் மாநிலச் செயலாளராக எம்.ஜி.ஆர் மன்றத்திலும் (அமமுக) இருந்தனர்.  
பால்ராசுக்கு ஆனந்தவள்ளி, என்ற மனைவியும், கண்ணதாசன் என்ற மகனும் மற்றும் 3 மகள்களும் உள்ளனர். கண்ணதாசன் மதுரை காமராசர் பல்கலைக்கழகத்தில் பேராசிரியராகப் பணிபுரிகிறார். நீரழிவு நோய்க்கு சிகிச்சைபெற்று வந்த பால்ராசு 83வது அகவையில் மதுரையில் மே 4, 2015ஆம் ஆண்டு காலமானார்.
# மூன்றாம் அமென்கோதேப்பின் பெருஞ்சிலைகள்

**மூன்றாம் அமென்கோதேப்பின் பெருஞ்சிலைகள்** (**Colossi of Memnon** ( or *es-Salamat*) பண்டைய எகிப்தின் புது எகிப்து இராச்சியத்தை ஆண்ட எகிப்தின் பதினெட்டாவது வம்சத்தின் 9-வது பார்வோன் மூன்றாம் அமென்கோதேப்பின் வண்ண நிறப் படிகக்கல்லான இரு பெரும் சிலைகளாகும். மன்னர் மூன்றாம் அமென்கோதேப்பின் நினைவாக எழுப்பட்ட கல்லறைக் கோயிலின் நுழைவாயிலின் முன்பாக இப்பெருஞ்சிலைகள் நிறுவப்பட்டது. இது அல்-உக்சுர் நகரத்தின் மேற்கு பக்கத்தில் உள்ளது.  
இப்பெருஞ்சிலைகள் வண்ண நிற படிக்கற்களால் தற்கால கெய்ரோ நகரத்திற்கு அருகில் லக்சரில் உள்ளது. இச்சிலையின் அடிப்பாகம் 4 மீட்டர் உயரமும், ஒவ்வொரு சிலைளும் 18 மீட்டர் உயரமும், 720 டன் எடையும் கொண்டது.தற்போது இரண்டு சிலைகளும் மிகவும் சேதமடைந்துள்ளது.
# பி. எல். தேனப்பன்

**பி. எல். தேனப்பன்** (*P. L. Thenappan*) என்பவர் ஓர் இந்திய திரைப்படத் தயாரிப்பாளர் ஆவார். இவர் ஸ்ரீ ராஜ்லட்சுமி பிலிம் (பி) லிமிடெட் என்ற திரைப்பட தயாரிப்பு நிறுவனத்தை வைத்திருக்கிறார். இவர் *காதலா! காதலா!* படத்தின் மூலம் தயாரிப்பாளராக அறிமுகமானார். அதன்பிறகு இன்றுவரை இவர் சுமார் 14 படங்களைத் தயாரித்துள்ளார்.  
இவர் பெரும் செலவில் படங்களை தயாரிப்பதில் பிரபலமானவர். அதே நேரத்தில் திறமையுள்ள புதியவர்களை ஊக்குவிப்பவர்.  
இவர் ஒரு சில படங்களில் நடித்துள்ளார், அவற்றில் சில *குரங்கு பொம்மை,* *கேங்க்ஸ் ஆஃப் மெட்ராஸ்* போன்றவை அகும்.
# பி. எல். தேனப்பன்

### திரைப்படவியல்

#### தயாரிப்பாளராக

| 2019 | *பேரன்பு* | ஸ்ரீ ராஜலட்சுமி பிலிம்ஸ் | ராம் | மம்மூட்டி |
| --- | --- | --- | --- | --- |
| 2010 | அய்யனார் | ஸ்ரீ ராஜலட்சுமி பிலிம் பிரைவேட் லிமிடெட் | எஸ். எஸ். ராஜமித்ரன் | ஆதி |
| 2008 | துரை | ஸ்ரீ ராஜலட்சுமி பிலிம் பிரைவேட் லிமிடெட் | ஏ. வெங்கடேஷ் | அர்ஜுன் |
| 2006 | வல்லவன் | ஸ்ரீ ராஜலட்சுமி பிலிம் பிரைவேட் லிமிடெட் | சிலம்பரசன் | டி. ஆர். சிலம்பரசன் |
| 2005 | பிரியசகி | ஸ்ரீ ராஜலட்சுமி பிலிம் பிரைவேட் லிமிடெட் | கே. எஸ். அதியமான் | மாதவன் |
| 2005 | கனா கண்டேன் | ஸ்ரீ ராஜலட்சுமி பிலிம் பிரைவேட் லிமிடெட் | கே. வி. ஆனந்த் | ஸ்ரீகாந்த், பிருத்விராஜ் |
| 2003 | திவான் | ஸ்ரீ ராஜலட்சுமி பிலிம் பிரைவேட் லிமிடெட் | சூர்யா பிரகாஷ் | சரத்குமார் |
| 2002 | புனர்ஜனி (மலையாளம்) | ஸ்ரீ ராஜலட்சுமி பிலிம் பிரைவேட் லிமிடெட் | மேஜர் ரவி | பிரணவ் மோகன்லால் |
| 2002 | பஞ்சதந்திரம் | ஸ்ரீ ராஜலட்சுமி பிலிம் பிரைவேட் லிமிடெட் | கே. எஸ். ரவிக்குமார் | கமல்ஹாசன் |
| 2002 | பம்மல் கே. சம்மந்தம் | ஸ்ரீ ராஜலட்சுமி பிலிம் பிரைவேட் லிமிடெட் | மௌலி | கமல்ஹாசன் |
| 1998 | காதலா! காதலா! | சரஸ்வதி பிலிம்ஸ் | சிங்கீதம் சீனிவாசராவ் | கமல்ஹாசன் |
# பி. எல். தேனப்பன்

### திரைப்படவியல்

#### இணை தயாரிப்பாளராக பணியாற்றிய படங்கள்

| 2000 | தெனாலி | ஆர். கே. செல்லுலாய்டுஸ் | கே. எஸ். ரவிக்குமார் | கமல்ஹாசன் |
| --- | --- | --- | --- | --- |
| 1999 | படையப்பா | அருணாச்சல சினி கிரியேசன்ஸ் | கே. எஸ். ரவிக்குமார் | ரஜினிகாந்த் |
# பி. எல். தேனப்பன்

### திரைப்படவியல்

#### நடிகராக பணியாற்றிய படங்கள்

| 1995 | *முத்து* | டீ மாஸ்டர் |
| --- | --- | --- |
| 2012 | *நெல்லை சந்திப்பு* |  |
| 2017 | *குரங்கு பொம்மை* | ஏகாம்பரம் |
| 2017 | *பலூன்* |  |
| 2018 | *ஸ்கெட்ச்* |  |
| 2018 | *மதுர வீரன்* | பெருமாள் |
| 2019 | *பேரன்பு* | நில மாஃபியா உறுப்பினர் |
| 2019 | *கேங்ஸ் ஆப் மெட்ராஸ்* | அமைச்சர் தமிழ்வானன் |
| 2019 | *ராவண கோட்டம்* |  |
| 2019 | *செல்லாக் காசு* |  |
| 2025 | *சிறை* | சிவகங்கை நீதிமன்ற முறை முதல்வர் |
# பி. எல். தேனப்பன்

### திரைப்படவியல்

#### தயாரிப்பு நிர்வாகியாக பணியாற்றிய படங்கள்

| 1999 | *தொடரும்* | பி. வி. ரமணா | ரமேஷ் கண்ணா | அஜித் |
| --- | --- | --- | --- | --- |
| 1998 | *நட்புக்காக* | சூர்யா பிலிம்ஸ் | கே. எஸ். ரவிக்குமார் | சரத்குமார் |
| 1998 | *சாச்சி 420* (இந்தி) | ராஜ்கமல் பிலிம்ஸ் இன்டர்நேசனல் | கமல்ஹாசன் | கமல்ஹாசன் |
| 1997 | *தர்ம சக்கரம்* | லட்சுமி மூவி தயாரிப்பாளர்கள் | கே. எஸ். ரவிக்குமார் | விஜயகாந்த் |
| 1997 | *பிஸ்தா* | பிரமிட் பிலிம்ஸ் | கே. எஸ். ரவிக்குமார் | கார்த்திக் |
| 1997 | *பாரதி கண்ணம்மா* | பங்கக் புரொடக்ஷன்ஸ் | சேரன் | பார்த்திபன் |
| 1996 | *அவ்வை சண்முகி* | மகாலட்சுமி திரைப்படங்கள் | கே. எஸ். ரவிக்குமார் | கமல்ஹாசன் |
| 1996 | *பரம்பரை* | கே. பி. பிலிம்ஸ் | கே. எஸ். ரவிக்குமார் | பிரபு |
| 1995 | *முத்து* | கவிதாலய | கே. எஸ். ரவிக்குமார் | ரஜினிகாந்த் |
| 1995 | *பெரிய குடும்பம்* | ரவிசங்கர் பிலிம்ஸ் | கே.எஸ்.ரவிக்குமார் | பிரபு |
| 1995 | *முத்து குளிக்க வாரீயளா* | கே.எஸ்.ரவிக்குமார் | விக்னேஷ் |  |
| 1994 | *நட்டமை* | சூப்பர் குட் பிலிம்ஸ் | கே.எஸ்.ரவிக்குமார் | சரத்குமார் |
| 1994 | *மகளிர் மட்டும்* | ராஜ்கமல் பிலிம்ஸ் இன்டர்நேசனல் | சிங்கீதம் சீனிவாசன் | ரேவதி, நாசர் |
| 1993 | *பேண்டு மாஸ்டர்* | ஏஜிஎஸ் பிலிம்ஸ் | கே.எஸ்.ரவிக்குமார் | சரத்குமார் |
| 1993 | *சூரியன் சந்திரன்* | அயனார் சினி கிரியேஷன்ஸ் | கே.எஸ்.ரவிக்குமார் | செல்வா, சரவணன் |
| 1992 | *ஊர் மரியாதை* | சூப்பர் குட் பிலிம்ஸ் | கே.எஸ்.ரவிக்குமார் | சரத்குமார் |
| 1993 | *சின்ன பசங்க நாங்க* | ஏஜிஎஸ் பிலிம்ஸ் | ராஜ் கபூர் | முரளி |
| 1992 | *சேரன் பாண்டியன்* | சூப்பர் குட் பிலிம்ஸ் | கே.எஸ்.ரவிக்குமார் | சரத்குமார் |
| 1992 | *தேவர் மகன்* | ராஜ்கமல் பிலிம்ஸ் இன்டர்நேசனல் | பரதன் | கமல்ஹாசன் |
| 1991 | *புத்தம் புது பயணம்* | சூப்பர் குட் பிலிம்ஸ் | கே.எஸ்.ரவிக்குமார் | ஆனந்த் பாபு |
| 1991 | *பெரும் புள்ளி* | சூப்பர் குட் பிலிம்ஸ் | விக்ரமன் | பாபு |
| 1990 | *புரியாத புதிர்ர்* | சூப்பர் குட் பிலிம்ஸ் | கே.எஸ்.ரவிக்குமார் | ரகுவரன் |
# பி. எல். தேனப்பன்

### திரைப்படவியல்

#### தயாரிப்பு மேலாளராக பணியாற்றிய படங்கள்

| 1993 | சக்திவேல் | ஏ.வி.எம் | கே.எஸ்.ரவிக்குமார் | செல்வா |
| --- | --- | --- | --- | --- |
| 1991 | குணா | சுவாதி சித்ரா இண்டர்நேசனல் | சந்தனா பாரதி | கமல்ஹாசன் |
| 1990 | அப்புராஜா (இந்தி) | ராஜ் கமல் பிலிம்ஸ் இன்டர்நேஷனல் | சிங்கீதம் சீனிவாச ராவ் | கமல்ஹாசன் |
| 1990 | ராஜா ராஜாதான் | ராமராஜன் |  |  |
| 1990 | இங்கே ஒரு மாப்பிள்ளை | ராமராஜன் |  |  |
| 1990 | தென்பாண்டிச்சீமையிலே | ராமநாராயணன் | ராமராஜன் |  |
| 1990 | பூவே இளம் பூவே | சுரேஷ், நதியா |  |  |
# பி. எல். தேனப்பன்

### பி.எல். தென்னப்பன் அறிமுகப்படுத்திய குறிப்பிடத்தக்க கலைஞர்கள் / தொழில்நுட்ப வல்லுநர்கள்

| 2019 | பேரன்பு | சூரியபிரதமன் | படத் தொகுப்பாளர் |
| --- | --- | --- | --- |
| 2019 | பேரன்பு | அஞ்சலி அமீர் | நடிகை |
| 2010 | அய்யனார் | எஸ்.எஸ்.ராஜாமித்ரன் | இயக்குநர் |
| 2008 | துரை | வி இலட்சுமிபதி | ஒளிப்பதிவாளர் |
| 2006 | வல்லவன் | டி.ஆர்.சிலம்பரசன் | இயக்குநர் |
| 2006 | வல்லவன் | பிரேம்ஜி | நடிகர் |
| 2006 | வல்லவன் | பாடலாசிரியர் | கருணாகரன் |
| 2005 | கனா கண்டேன் | கே.வி.ஆனந்த் | இயக்குநர் |
| 2005 | கனா கண்டேன் | பிருதிவிராஜ் | தமிழில் அறிமுகம் |
| 2003 | திவான் | விஜய் சி சக்ரவர்த்தி | ஒளிப்பதிவாளர் |
| 2002 | புனார் ஜானி (மலையாளம்) | மேஜர் ரவி | இயக்குநர் |
| 2002 | புனார் ஜானி (மலையாளம்) | பிரணவ் மோகன்லால் | நடிகர் |
# பி. எல். தேனப்பன்

### குறும்பட மூலையில்

திரைப்படங்கள் தவிர பி. எல். தேனப்பன் பிரெஞ்சு மொழியில் இரண்டு குறும்படங்களை தயாரித்துள்ளார், அவை பிரான்சில் மதிப்புமிக்க கேன்ஸ் திரைப்பட விழாவில் திரையிடப்பட்டன.
| 2009 | ECLUSE (பிரெஞ்சு) | ஸ்ரீ ராஜலட்சுமி பிலிம் பிரைவேட் லிமிடெட் | மகேந்திரன் பாஸ்கர் |
| --- | --- | --- | --- |
| 2010 | LA VILLE NE DORT PAS (பிரெஞ்சு) | ஸ்ரீ ராஜலட்சுமி பிலிம் பிரைவேட் லிமிடெட் | மகேந்திரன் பாஸ்கர் |
# சிறிய பாம்புத் தலை மீன்

**சிறிய பாம்புத் தலை** மீன் (*Small snakehead*) எனப்படுவது *சன்னா ஆசியட்டிகா ஆகும். இது விரால் மீனின் ஒரு* வகை ஆகும். இது சீனாவில் காணப்படும் நான்கு *சன்னா* சிற்றினங்களுள் ஒன்றாகும். இது தைவான் மற்றும் தெற்கு யப்பானிலும் காணப்படுகிறது. இது வலசையாகவோ அல்லது அறிமுகப்படுத்தப்பட்ட மீன் இனமாக இருக்கலாம். இது ஒரு நடுத்தர அளவிலான பாம்புத் தலை மீனாகும். இது மணலில் கூடு கட்டும் தன்மையுடையது.
# ஜே. கே. எஸ் (இயக்குநர்)

**ஜே.கே.எஸ்** என்பவர் ஒரு இந்திய திரைப்பட இயக்குநர் ஆவார். இவர் குறிப்பாக கன்னடம், தமிழ், தெலுங்கு மொழி படங்களில் பணியாற்றியுள்ளார். கன்னட படங்களில் தனது தொழில் வாழ்க்கையைத் தொடங்கிய பிறகு, ஜே.கே.எஸ் *கரையோரம்* (2015) என்ற பன்மொழித் திரைப்படத்தை உருவாக்கினார், அது இவரது இரண்டாவது திரைப்படமாக ஆனது.
# ஜே. கே. எஸ் (இயக்குநர்)

## தொழில்

ஜெகதிஷ் குமார் என்ற இயற்பெயரைக் கொண்ட இவர் ஜே. கே. என்ற திரை பெயரில் *சத்ரு* என்ற படத்தின் வழியாக இயக்குநராக அறிமுகமானார். அப்படமானது சராசரி வெற்றியை ஈட்டியது. அடுத்து ஸ்ரீநகர் கிட்டி மற்றும் திஷா பாண்டே ஆகியோருடன் *சுப்பிரமணி* என்ற படத்தின் பணியைத் தொடங்கினார். அதே நேரத்தில் இவர் தனது பெயரை ஜே.கே.எஸ் என மாற்றிக்கொண்டார். கன்னடம், தமிழ் மற்றும் தெலுங்கு மொழிகளில் ஒரு மும்மொழி படமாகத் தயாரிக்கப்பட்ட *கரையோரம்* (2015) என்ற திகில் பரபரப்பூட்டும் திரைப்படத்தை ஜே.கே.எஸ் இயக்கத் தொடங்கியதால் *சுனில் சுப்பிரமணி டைரக்டர்* படத்தின் தயாரிப்பு பணிகள் நிறுத்தப்பட்டன. நிகேஷா படேல் மற்றும் இனியா ஆகியோர் முக்கிய வேடங்களில் நடித்தனர். கன்னட பதிப்பு 2015 நவம்பரில் கலவையான விமர்சனங்களுடன் வெளியானது. அதே நேரத்தில் தமிழ் பதிப்பு 2016 சனவரியில் வெளியிடப்பட்டது.
# ஜே. கே. எஸ் (இயக்குநர்)

## திரைப்படவியல்

| 2013 | *சத்ரு* | கன்னடம் |  |  |
| --- | --- | --- | --- | --- |
| 2015 | *அலோன்* | கன்னடம் |  |  |
| 2016 | *கரையோரம்* | தமிழ் |  |  |
| 2016 | *லீலா* | தெலுங்கு | படப்பிடிப்பில் |  |
| 2016 | *சுப்பிரமணி* | கன்னடம் | படப்பிடிப்பில் | } |
# பெனு கோபால் பங்கூர்

**பெனு கோபால் பங்கூர்** (*Benu Gopal Bangur*) (பிறப்பு 1931) ஒரு இந்திய கோடீஸ்வர தொழிலதிபரும் ஸ்ரீ சிமென்ட்ஸ் நிறுவனத்தின் தலைவரும் ஆவார்.
# பெனு கோபால் பங்கூர்

## ஆரம்பகால வாழ்க்கை

பங்கூர் 1931 இல் மார்வாரி வணிகக் குடும்பத்தில் பிறந்தார். பங்கூர் கல்கத்தா பல்கலைக்கழகத்தில் கல்வி கற்றார்.
# பெனு கோபால் பங்கூர்

## தொழில்

அவரது தாத்தா, கல்கத்தா பங்குத் தரகரான முங்கி ராம் பங்கூர் மற்றும் அவரது சகோதரர் ராம் கூவர் பங்கூர் ஆகியோர் 19 ஆம் நூற்றாண்டின் பிற்பகுதியில் பங்கூர் வணிக சாம்ராஜ்யத்தைத் தொடங்கினர். 1991 ஆம் ஆண்டில், இந்த வணிகம் ஐந்து குழுக்களாகப் பிரிக்கப்பட்டது. அக்குழுக்கள் பால்பத்ரா தாஸ் பாங்கூர், நிவாஸ் பங்கூர், குமார் பங்கூர், பெனு கோபால் பங்கூர் (முங்கி ராமின் பேரன்கள் அனைவரும்) மற்றும் லக்ஷ்மி நிவாஸ் பங்கூர் (ராம் கூவரின் பேரன்) ஆகியோரின் தலைமையில் இயங்கின.  
போர்ப்ஸின் கூற்றுப்படி, அக்டோபர் 2019 நிலவரப்படி பங்கூரின் சொத்தின் நிகர மதிப்பு 6.0 பில்லியன் டாலர்கள். 2020 ஆம் ஆண்டில், ஃபோர்ப்ஸின் இந்திய பில்லியனர் பட்டியலில் அவர் 7.3 பில்லியன் டாலர் சொத்து மதிப்புடன் 14 வது இடத்தைப் பிடித்தார்.
# பெனு கோபால் பங்கூர்

## தனிப்பட்ட வாழ்க்கை

பங்கூர் இரண்டு குழந்தைகளுடன் விதவையாகி கொல்கத்தாவில் வசித்து வருகிறார். அவரது மகன் ஹரி மோகன் பங்கூர் 1990 முதல் ஸ்ரீ சிமென்ட்டை நடத்தி வருகிறார்.
# புரட்சிதாசன்

**புரட்சிதாசன்** என்பவர் தமிழ்த் திரைப்படப் பாடலாசிரியரும், கவிஞரும் ஆவார். இவர் அதிகமாக மொழிமாற்றுத் திரைப்படங்களுக்கு பாடல்களை இயற்றியுள்ளார்.
# புரட்சிதாசன்

## திரை வரலாறு

### திரைப்படப் பாடலாசிரியர்

1. நல்லகாலம் (1954)
1. மங்கையர் திலகம் (1955)
1. ஆவதெல்லாம் பெண்ணாலே (1957)
1. செங்கோட்டை சிங்கம் (1958)
1. பூலோக ரம்பை (1958)
1. அழகர்மலை கள்வன் (1959) (**கதை, திரைக்கதை, வசனம், பாடல்கள்**)
1. யானைப் பாகன் (1960)
1. மந்திரி குமாரன் (1963)
1. ரோஜாவின் ராஜா (1976)
1. நான் போட்ட சவால் (1980)
1. தராசு (1984)
# புரட்சிதாசன்

## திரை வரலாறு

### தயாரிப்பாளராக

1. பிள்ளைச் செல்வம் (1974)
1. நான் போட்ட சவால் (1980)
1. தராசு (1984) (**கதை, வசனம், பாடல்கள்**)
# தீபக் புனியா

**தீபக் புனியா** (*Deepak Punia*) இந்தியாவின் அரியானா மாநிலத்தைச் சேர்ந்த ஒரு மல்யுத்த விளையாட்டு வீரராவார். எதேச்சை பாணி மல்யுத்த விளையாட்டில் இவர் இந்தியாவின் சார்பாக பங்கேற்று விளையாடி வருகிறார். 2019 ஆம் ஆண்டு நடைபெற்ற உலக மல்யுத்த வெற்றியாளர் போட்டியில் எதேச்சை பாணி 86 கி.கி எடைப் பிரிவில் போட்டியிட்டு வெள்ளிப் பதக்கம் வென்றார். இதன் மூலம் 2020 ஆம் ஆண்டு டோக்கியோ கோடைகால ஒலிம்பிக் போட்டிகளில் பங்கேற்கும் தகுதியைப் பெற்றார். மல்யுத்த வீரர் யாகித் வலென்சியாவுக்கு எதிராக தனது காலிறுதிப் போட்டியில் வெற்றி பெற்றதன் மூலமாக தீபக் புனியாவிற்கு இவ்வாய்ப்பு கிடைத்துள்ளது.
# 2020 கோடைக்கால ஒலிம்பிக் போட்டிகளில் இந்தியா

தோக்கியோவில் சூலை 23 முதல் ஆகத்து 8 வரை **2020 கோடைக்கால ஒலிம்பிக் விளையாட்டு போட்டிகளில்** **இந்தியா** பங்கேற்றுள்ளது பற்றியது ஆகும். இந்த போட்டியானது முதலில் 2020 சூலை 24 முதல் ஆகத்து 9 வரை நடைபெற திட்டமிடப்பட்டது, ஆனால் கோவிட் -19 பெருந்தொற்றுநோயால், சூலை 23 முதல் 2021 ஆகஸ்ட் 8 வரை நடைபெற உள்ளது. இந்த விளையாட்டுகளுக்கு இந்தியா 120 போட்டியாளர்களை அனுப்பியுள்ளது.  
இந்த விளையாட்டுப் போட்டிகளில் இந்திய வீரர்கள மற்றும் வீராங்கனைகள் 1 தங்கம், 2 வெள்ளி மற்றும் 4 வெண்கலப் பதக்கங்கள் வென்றனர். நீரஜ் சோப்ரா தடகள விளையாட்டில் ஈட்டி எறியும் போட்டியில் தங்கப் பதக்கமும், சைக்கோம் மீராபாய் சானு மகளிர் பாரம் தூக்குதல் போட்டியில் வெள்ளிப் பதக்கமும், ரவி குமார் தாகியா ஆடவர் மற்போர் போட்டியில் வெள்ளிப் பதக்கமும், லவ்லினா போர்கோஹெய்ன் மகளிர் குத்துச்சண்டை போட்டியில் வெண்கலப் பதக்கமும், பி.வி. சிந்து மகளிர் ஒற்றையர் இறகுப்பந்தாட்டம் போட்டியில் வெண்கலப் பதக்கமும், பஜ்ரங் புனியா ஆடவர் 67 கிலோ எடைப் பிரிவு குத்துச்சண்டை போட்டியில் வெண்கலப் பதக்கமும், இந்திய தேசிய வளைதடிப் பந்தாட்ட அணி ஆடவர் வளைதடிப் பந்தாட்டம் போட்டியில் வெண்கலப் பதக்கமும் வென்றனர்.